Megduplázta villanyautó-eladásait a Toyota-csoport Európában
Arányiban soha nem adott el annyi villamosított autót a Toyota, mint 2026 első félévében, de az igazán bravúros növekedést a tisztán elektromos modellekkel érte el a világ legnagyobb autógyártója.

592 463 új Toyota és 41 154 új Lexus talált gazdára 2026 első félévében Európában, derül ki a Toyota Motor Europe (TME) által közzétett adatokból. A két márka együtt nagyságrendileg annyi autót adott el, mint a tavalyi év azonos időszakában (-0,3%), így továbbra is a második legnagyobb autógyártó a kontinensen, piaci részesedése eléri a 7%-ot. 
Miközben a darabszámok összességében minimálisan változtak, az eladásokon belül jelentősen nőtt a részben és teljesen elektromos modellek aránya. A két kategória együtt (mild hibridek, hibridek, plug-in hibridek és tisztán elektromos modellek) összesen 549 332 autóval képviseltette magát az eladásokban. Ezzel 12%-kal növelték forgalmukat, és elérték az összeladások 87%-át – ez új rekord a TME történetében, miután tavaly 78% volt az arány. Különösen erősen teljesítettek az akkumulátoros elektromos járművek, amelyekből több mint kétszer annyi (+113%) fogyott, mint tavaly ilyenkor. 
A Toyota márkán belül 13%-kal nőtt a villamosított típusok részesedése az eladásokból: összesen 509 834 olyan Toyota talált gazdára, amiben hajtó villanymotor dolgozik, akár önmagában, akár belső égésű motorral társítva. 
A legnépszerűbb villamosított Toyota modellek a Yaris Cross Hybrid (107 251 db), a Yaris Hybrid (86 820 db), a Toyota C-HR Hybrid és Plug-in Hybrid (együtt 72 099 db), a Corolla Hybrid (64 177 db), a bZ4X (20 145 db) és a tisztán elektromos C-HR+ BEV (17 316 db) voltak. A márka eladásaiból 86 százalékban veszik ki a részüket ezek a típusok, ami 10 százalékponttal erősebb, mint 2025 első félévében. 
Tisztán elektromos autóból 62 412 darabot adott el a Toyota, ami 125 százalékkal haladja meg az egy évvel ezelőtti értéket. Ez egyértelműen a paletta jelentős bővítésének az eredménye: míg a bZ4X jelentősen megújult, vadonatúj elektromos modellként jelent meg a piacon a C-HR+, az Urban Cruiser és a bZ4X Touring.
A márka haszonjármű üzletága, a Toyota Professional 76 788 járművet adott el az év első felében. A legkeresettebb típus a Proace City volt 36 686 eladott autóval (+47%), ebből 6016 volt tisztán elektromos. Fontos újdonság a palettán a tisztán elektromos Hilux pickup; ennek forgalma azonban a piacon töltött rövid idő miatt még nem szignifikáns. 
A Lexus márka európai forgalmát szinte kizárólag villamosított modellek teszik ki: Nyugat- és Közép-Európában 100%, Kelet-Európában 61%, összesen 96% az arányuk az összeladásokon belül. Változatlanul az LBX a legnépszerűbb Lexus (13 236 db), ugyanakkor jelentős növekedést ért el a tisztán elektromos RZ (+43%) és a plug-in hibrid RX (+25%.) 
Toyota eladások, 2026. 01-06.
	Aygo X (ezen belül Hybrid)
	59 353 (55 330)

	Yaris (ezen belül Hybrid)
	86 821 (86 820)

	Yaris Cross Hybrid
	107 251

	Urban Cruiser BEV
	9041

	Corolla H/B & Touring Sports (ezen belül Hybrid)
	45 721 (45 720)

	Corolla Sedan (ezen belül Hybrid)
	32 277 (18 457)

	Corolla Cross Hybrid
	26 233

	Toyota C-HR (ezen belül Hybrid / Plug-in Hybrid)
	72 099 (55 664 / 16 435)

	Toyota C-HR+ BEV
	17 316

	Prius Plug-in Hybrid
	857

	Mirai FCEV
	51

	Camry (ezen belül Hybrid)
	5 572 (3705)

	GR Supra
	117

	GR Yaris
	802

	RAV4 (ezen belül Hybrid / Plug-in Hybrid)
	21 193 (17 827 / 2 962)

	bZ4X BEV
	20 145

	bZ4X Touring BEV
	3 142

	Highlander (ezen belül Hybrid)
	172 (161)

	Land Cruiser
	7 488

	Hilux (ezen belül BEV)
	20 118 (110)

	Proace és Proace Verso (ezen belül BEV)
	15 869 (4328)

	Proace City és Proace City Verso (ezen belül BEV)
	30 670 (6016)

	Proace Max (ezen belül BEV)
	10 082 (2314)

	Egyéb 
	73



Lexus eladások, 2026. 01-06.
	IS 
	18

	ES (ezen belül Hybrid / BEV)
	1543 (1388 / 136)

	LS Hybrid
	6

	NX (ezen belül Hybrid / Plug-in Hybrid)
	12 992 (5946 / 6918)

	UX (ezen belül Hybrid / BEV)
	4159 (417 / 3742)

	RX (ezen belül Hybrid / Plug-in Hybrid)
	4173 (1312 / 2482)

	LBX Hybrid
	13 236

	RZ BEV
	3597

	LM Hybrid
	318

	GX
	301

